Martynas Bialobžeskis

**Martynas Bialobžeskis** (g. 1976 m. lapkričio 21 d. Vilniuje) - lietuvių kompozitorius, nuo 2000 iki 2007 m. festivalio "Druskomanija" meno vadovas; nuo 2015 iki 2018 m. festivalio "Jauna muzika" meno vadovas.

## Biografija
1994 m. baigė Nacionalinę M. K. Čiurlionio menų gimnaziją, 1999 m. - Lietuvos muzikos ir teatro akademijos kompozicijos specialybės bakalauro studijas. Kompozicijos mokėsi pas Bronių Kutavičių - Nacionalinėje M. K. Čiurlionio menų gimnazijoje, ir pas Julių Juzeliūną - LMTA. 

**Šeima**

Tėvai - pianistai Aušra Marija Banaitytė (g. 1944 m.) ir Jurgis Bialobžeskis (1938-2008). Brolis - aktorius Andrius Bialobžeskis. Sutuoktinė - Jurgita Petrauskaitė (išsiskyrę). Duktė - Rusnė Bialobžeskytė (g. 2010 m.).

## Kūryba
Ankstyvuoju kūrybiniu periodu aktyviai dalyvavo Lietuvos pop muzikos kūrimo industrijoje, rašė tekstus ir vokalines partijas įvairioms Lietuvos grupėms ir atlikėjams: "Sel", "Mango", "Junior", Aistei Pilvelyte, Alanui Chošnau, Lukui Pačkauskui ir kt. Kartu su Andriumi Mamontovu sukūrė tekstus miuziklui "Tadas Blinda" 2004 m.
M. Bialobžeskis sukūrė muziką daugiau kaip šešiasdešimčiai (60) dramos spektaklių. Teatro srityje autorius dirba Lietuvoje ir užsienyje: Graikijoje, Suomijoje, Kroatijoje, Lenkijoje ir kt. Tris kartus nominuotas Auksiniam scenos kryžiui už geriausią muziką dramos spektakliui. 2008 m. Apdovanotas "Versmės" prizu už geriausią muziką spektakliui pagal nacionalinę dramaturgiją ("Katinas Temzėje", rež. Gintaras Makarevičius). Daugiausiai bendradarbiauja su teatro režisieriais Cezariu Graužiniu, Evaldu Jaru, Antanu Gluskinu.
Aktyviai rašo elektroninę muziką. Nuo 2008 m. iki 2016 m. - elektroninės muzikos ansamblio "Diissc Orchestra" narys. M. Bialobžeskio elektroninės kompozicijos skambėjo Lietuvos šiuolaikinės muzikos festivaliuose "Gaida", "Jauna muzika", "Kopa", "Enter", "Iš arti", "Druskomanija", "Permainų muzika"; taip pat užsienyje - Lenkijoje, Estijoje, Vokietijoje, Ukrainoje, JAV.

Nuo 2012 m. aktyviai rašo muziką kinui. 2017 metais Talino kino festivalyje "Black Nights" apdovanotas prizu už geriausią muziką kino filmui ("The Man Slayer. The Virgin. The Shadow", rež. Sulev Keedus, Estija).

**Elektroakustiniai kūriniai:**
* „Sustingimas“ (tp-tb-keyb-tape) 1997 m.;
* „Radio CMB“ (tp-tape) 1998 m.;
* „Pro/Free“ (tp-tape) 1999 m.;
* „Tarsi nuspaudus "Play"“ (str orch[6.5.4.3.2]-live elec) 2000 m.;
* „Circus“ (voice-live elec) 2000 m.;
* „Circus II“ (2sax-tape) 2001 m.;
* „e-Sax“ (2sax-tape) 2002 m.;
* „Home House“ (voice-mar-tape) 2003 m.;
* „CD in C (D)“ (va-tape) 2008 m.;
* „Re: Re: ...“ (fl-tape) 2010 m.;
* „Mono-Duo I“ (vn-pf-tape) 2011 m.

**Parengtos programos kartu su ansambliu “Diissc Orchestra”:**
* “D.O.” 2008 m.;
* “Zipped and Remixed” 2009 m.;
* “Bialystok – Vilnius” - speciali programa multimedijiniam tiltui tarp Vilniaus ir Bialystoko, 2011 m.;
* “70+1” - speciali programa Lietuvos kompozitorių sąjungos 70-ies metų jubiliejui, 2012 m.;
* “Venta” - speciali programa tarptautiniam kultūros projektui “Sound Exchange”, 2012 m.;
* “NaCl” - speciali programa “Druskomanijos” festivaliui, 2012 m.

**Mixed media kūriniai:**
* „Stella hermetica“ (S-A-T-fl-ob-cl-bn-tsax-hn-tp-tb-tu-2perc-pf-synth-2vn-va-vc-db-comp-tape-video) kartu su kompozitoriumi Jonu Jurkūnu, 2007 m.;
* „I Am“ (voice-2pf-sax-tape-live elec-video) kartu su kompozitoriumi Jonu Jurkūnu, 2009 m.

**Kūriniai orkestrui:**
* „Išsiskyrimai“ (str orch[6.5.4.3.2]) 1998 m.;
* „Symphom“ (orch) 1999 m.;
* „CJ in C(J)“ (str orch [6.5.4.3.2] voice-tp) 2012 m.;
* „Sapnas pagal Viljamą“ (orch) 2014 m.

**Muzika teatrui:**
* „Kalnuose mano širdis“ pagal William Saroyan, rež. Alvydas Šlepikas, Valstybinis Vilniaus mažasis teatras, 1994 m.;
* „Juokingo žmogaus sapnas“ pagal Fiodor Dostojevskij, rež. Alvydas Šlepikas, Nacionalinis Kauno dramos teatras, 1995 m.;
* „Audra“ pagal William Shakespeare, rež. Vega Vaičiūnaitė, aplinkos teatras „Miraklis”, 1997 m.;
* „Nepaprastas Ernio iliuzionas“ pagal Alan Ayckbourne, rež. Gintaras Liutkevičius, Valstybinis jaunimo teatras, 1998 m.;
* „Motina ir sūnus“ pagal Jon Fosse, rež. Dalia Tamulevičiūtė, Valstybinis jaunimo teatras, 2000 m.;
* „Rugiuose virš bedugnės“ pagal J. D. Sallinger, rež. Dalia Kimantaitė, Alytaus miesto teatras, 2001 m.;
* „Stop mašina“ paal Daniil Charms, rež. Saulius Mykolaitis, Lietuvos nacionalinis dramos teatras, 2001 m.;
* „Ištisų dienų, ištisų naktų kronikos“ pagal Xavier Durringer, rež. Ignas Jonynas, Valstybinis jaunimo teatras, 2002 m.;
* „Ivanovas“ pagal Anton Čechov, rež. Saulius Mykolaitis, Lietuvos nacionalinis dramos teatras, 2002 m.;
* „Už geresnį pasaulį“ pagal Roland Schimmelpfennig, rež. Cezaris Graužinis, Teatro ir kino informacijos ir edukacijos centro filialas, Audronio Liugos produkcija, 2004 m.;
* „Bandymų dienos“ pagal Vincą Mykolaitį-Putiną, rež. Arvydas Kinderis, Alytaus miesto teatras, 2005 m.;
* „Pasikėsinimai“ pagal Martin Crimp, rež. Cezaris Graužinis, Audronio Liugos produkcija, «cezario grupė», 2005 m.;
* „No Return“ pagal Franz Kafka, rež. Cezaris Graužinis, teatras „Viirus“, Helsinkis, Suomija, 2005 m.;
* „Eina gyvenimas“ pagal Vincą Mykolaitį-Putiną, rež. Arvydas Kinderis, Alytaus miesto teatras, 2005 m.;
* „Dafnis ir Chlojė“ rež. Cezaris Graužinis, teatras „Poreia“, Atėnai, Graikija, 2006 m.;
* „Pupos“ pagal Daivos Čepauskaitės pjesę, OKT / Vilniaus miesto teatras, 2007 m.;
* „Lietuvos diena“, rež. Cezaris Graužinis, «cezario grupė», 2007 m.;
* „Gyvenimas banamedžių pavėsyje“ pagal Ivan Vidič, rež. Cezaris Graužinis, Ex Ponto festivalis, Virovitica, Kroatija, Liubliana, Slovėnija, 2007 m.;
* „Juodoji našlė (Laisvės kaina)“ pagal Rainer Werner Fassbinder, rež. Yanna Ross, Lietuvos nacionalinis dramos teatras, 2008 m.;
* „Katinas Temzėje“ pagal Aneta Anra, rež. Gintaras Makarevičius, Valstybinis jaunimo teatras, 2008 m.;
* „Belaukiant Godo“ pagal Samuel Beckett, rež. Cezaris Graužinis, Atėnų ir Epidauro festivalis, Graikija, 2008 m.;
* „Bučiuoju, Oskaras“ pagal Erico-Emmanuelio Schmitto pjesę „Oskaras ir ponia Rožė“, rež. Cezaris Graužinis, Domino teatras, 2009 m.;
* „Viskas arba nieko“, rež. Cezaris Graužinis, «cezario grupė», 2009 m.;
* „Karalius Lyras“ pagal William Shakespeare, rež. Cezaris Graužinis, teatras „Współczesny“, Vroclavas, Lenkija, 2009 m.;
* „Zorba (tikras pasakojimas)“, (rež. Cezaris Graužinis, Graikijos nacionalinis teatras, Atėnai, 2009 m.;
* „Daktaras Aiskauda“ pagal Kornej Čiukovskij, rež. Evaldas Jaras, Lietuvos nacionalinis dramos teatras, 2009 m.;
* „Bestija žydrom akim“ pagal Aneta Anra, rež. Gintaras Makarevičius, Valstybinis jaunimo teatras, 2010 m.;
* „Nutolę toliai“ pagal Pauliaus Širvio poeziją, rež. Cezaris Graužinis, «cezario grupė», 2010 m.;
* „Žiustinai“ pagal De Sadą (rež. Cezaris Graužinis, teatras „Eksarcheion“, Atėnai, Graikija, 2010 m.;
* „End It Like Beckham“, rež. Cezaris Graužinis, teatras „Viirus“, Helsinkis, Suomija, 2010 m.;
* „Deja vu“, rež. Cezaris Graužinis, Šiaurės Graikijos nacionalinis teatras, Salonikai, Graikija, 2011 m.;
* „Lai lai lai“, rež. Cezaris Graužinis, «cezario grupė», 2011 m.;
* „Mama katinas“, rež. Evaldas Jaras, Valstybinis Vilniaus mažasis teatras, 2011 m.;
* „Ir vėl viskas bus gerai“ pagal Jeaną Giraudoux, rež. Cezaris Graužinis, Lietuvos nacionalinis dramos teatras, 2012 m.;
* „Damos vizitas“ pagal Friedrich Dürrenmatt, rež. Evaldas Jaras, Valstybinis Vilniaus mažasis teatras, 2012 m.;
* „Katinėlis ir paukštelis“ pagal Liuciją Armonaitę, Kauno teatro klubas, 2012 m.;
* „Superagentas 000“ pagal Lesią Voroniną , rež. Antanas Gluskinas, «cezario grupė», 2012 m.;
* „Raganiukė“ pagal Otfried Preussler, rež. Evaldas Jaras, Valstybinis jaunimo teatras, 2013 m.;
* „Čipolino nuotykiai“ pagal Gianni Rodari, rež. Kęstutis Jakštas, Kauno valstybinis lėlių teatras, 2013 m.;
* „Dar viena meilės staigmena“ pagal Pierre Carlet de Chamblain de Marivaux, rež. Cezaris Graužinis, «cezario grupė», 2013 m.;
* „Čipolino nuotykiai“ pagal Dianą Gancevskaitę, rež. Kęstutis Jakštas, Kauno valstybinis lėlių teatras, 2013 m.;
* I„š nuomšiko gyvenimo“ pagal Gendrutį Morkūną, rež. Antanas Gluskinas, Juozo Miltinio dramos teatras, 2014 m.;
* „Nykstančios rūšys“ pagal Petr Zelenka, rež. Rolandas Atkočiūnas, Valstybinis jaunimo teatras, 2014 m.;
* „Dr. Faustas“ pagal Christopherį Marlowe, rež. Cezaris Graužinis, «cezario grupė», 2014 m.;
* „Medėjos vaikai“ pagal Suzanne Osten, Per Lysander, rež. Antanas Gluskinas, Juozo Miltinio dramos teatras, 2014 m.;
* „Teritorija“ pagal Mykolą Kleopą Oginskį, rež. Aušra Pukelytė, Valstybinis jaunimo teatras, 2015 m.;
* „Julijus Cezaris“ pagal William Shakespeare, rež. Cezaris Graužinis, Atėnų ir Epidauro festivalis, Graikija, 2015 m.;
* „Karlsonas, kuris gyvena ant stogo...“ pagal Astridą Lindgren, rež. Evaldas Jaras, Valstybinis jaunimo teatras, 2015 m.;
* „Vėjas gluosniuose“ pagal Kenneth‘ą Grahame‘ą, rež. Antanas Gluskinas, Klaipėdos dramos teatras, 2016 m.;
* „Coliukė“ pagal Hansą Christianą Anderseną, rež. Ričardas Matačius, Valstybinis jaunimo teatras, 2016 m.

## Veikla
* Nuo 2000 m. Lietuvos kompozitorių sąjungos Jaunimo sekcijos vadovas, užsiėmė jaunųjų kompozitorių kūrybos propagavimu;
* Nuo 2000 iki 2007 m. Druskininkų jaunimo kamerinės muzikos festivalio "Druskomanija" vadovas;
* 2000 ir 2001 m. Vilniaus naujosios muzikos festivalio "Bendras faktorius" organizatorius;
* Nuo 2000 iki 2006 m. garso režisierius Valstybiniame jaunimo teatre;
* Nuo 2003 iki 2016 m. teatro kolektyvo «cezario grupė» garso režisierius;
* Nuo 2006 iki 2009 m. projektų vadovas VšĮ „Vilniaus festivaliai“;
* Nuo 2015 m. elektroakustinės muzikos festivalio „Jauna muzika“ meno vadovas.

## Apdovanojimai
* Nacionalinės dramaturgijos konkurso „Versmė“ laureatas  - apdovanojimas už geriausią muziką (spektaklis „Katinas Temzėje“) - 2008 m.;
* Lietuvos kompozitorių sąjungos apdovanojimas už geriausią metų elektroakustinės muzikos kūrinį (kartu su kolektyvu „Diissc Orchestra“) – albumą „D.O.“ – 2008 m.;
* Talino kino festivalio "Black Nights" apdovanojimas už geriausią muziką kino filmui ("The Man Slayer. The Virgin. The Shadow." (rež. Sulev Keedus, Estija) - 2017 m.

**Nominacijos**

Auksinio scenos kryžiaus nominacijos už geriausią muziką dramos spektakliui:
* Už spektaklį „Kartu (Pupos)“ – 2007 m.;
* Už spektaklį „Juodoji našlė“ – 2008 m.;
* Už spektaklį „Nutolę toliai“ – 2010 m.

## Šaltiniai
* „A.Bialobžeskis: čiupk gyvenimą už uodegos!“ Aut. Laisvė Radzevičienė, Žurnalas "Žmonės" 2006 m. kovo 10 d.

## Išnašos

## Nuorodos
* M. Bialobžeskis - Lietuvos Muzikos Informacijos Centras.